ເລື່ອງເກົາຫຼີເໜືອ ແມ່ນນຶ່ງໃນຫົວຂໍ້ ຂອງການຫາລື ລະຫວ່າງນາຍົກຍີ່ປຸ່ນ ແລະຜູ້ນຳຈີນ
ເບິ່ງ​ຄື​ວ່າການ​ໂອ້ລົມກັນ ລະຫວ່າງນາຍົກຍີ່ປຸ່ນ ແລະຜູ້ນຳຈີນ ຈະ​ໂຮມ​ທັງເລື່ອງ​ການ​ເຈ​ລະ​ຈາ​ຫົກ​ຝ່າຍ ກ່ຽວ​ກັບໂຄງການ​ນີວ​ເຄລຍເກົາ​ຫລີ​ເໜືອ
ທ່ານ Yoshihiko Noda ນາຍົກລັດຖະມົນຕີຍີ່ປຸ່ນເດີນທາງໄປເຖິງປັກກິ່ງເມື່ອວັນອາທິດ ມື້ນີ້ ເພື່ອເຈລະຈາກັບພວກຜູ້ນໍາຈີນ ທີ່ຄາດວ່າຈະເພັ່ງ ເລັງໃສ່ຄວາມໝັ້ນຄົງຂອງຂົງເຂດ ຫລັງຈາກການມໍລະນະກໍາຂອງຜູ້ນໍາຜະເດັດການ ກິມ ຈົງອິລ ຂອງເກົາຫລີເໜືອ ກ່ອນຈະອອກຈາກຍີ່ປຸ່ນນັ້ນ ທ່ານ ໂນດະ ໄດ້ບອກພວກນັກຂ່າວວ່າ ທ່ານຢາກປະຕິບັດ ງານຢ່າງໃກ້ຊິດກັບຈີນ ເພື່ອຄໍ້າປະກັນວ່າສັນຕິພາບ ແລະສະຖຽນລະພາບໃນແຫຼມເກົາ ຫລີຈະບໍ່ໄດ້ຮັບຜົນກະທົບໄປໃນທາງລົບ ເບິ່ງຄືວ່າການເຈລະກັນຄັ້ງນີ້ ຈະໂຮມທັງເລື່ອງການເຈລະຈາຫົກຝ່າຍ ກ່ຽວກັບການຍຸຕິ ໂຄງການນີວເຄລຍຂອງເກົາຫລີເໜືອ ທ່ານໂນດະ ພົບປະກັບນາຍົກລັດຖະມົນຕີຈີນທ່ານ ເຫວິນ ເຈ້ຍບາວ ເມື່ອວັນອາທິດມື້ນີ້ ແລະຫລັງຈາກນັ້ນກໍຈະເຂົ້າພົບປະທານຫູ ຈິນເຖົາ ກ່ອນຈະກັບຕ່າວຄືນຍີ່ປຸ່ນ